CELEX: 62015CN0596
Language: mt
Date: 2015-11-13 00:00:00
Title: Kawża C-596/15 P: Appell ippreżentat fit-13 ta’ Novembru 2015 minn Bionorica SE mid-digriet mogħti mill-Qorti Ġenerali (It-Tmien Awla) fis-16 ta’ Settembru 2015 fil-Kawża T-619/14, Bionorica SE vs Il-Kummissjoni Ewropea

18.1.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 16/24
            
         Appell ippreżentat fit-13 ta’ Novembru 2015 minn Bionorica SE mid-digriet mogħti mill-Qorti Ġenerali (It-Tmien Awla) fis-16 ta’ Settembru 2015 fil-Kawża T-619/14, Bionorica SE vs Il-Kummissjoni Ewropea
   (Kawża C-596/15 P)
   (2016/C 016/30)
   Lingwa tal-kawża: il-Ġermaniż
   
      Partijiet
   
   
      Appellanti: Bionorica SE (rappreżentanti: M. Weidner, T. Guttau, N. Hußmann, avukati)
   
      Parti oħra fil-proċedura: Il-Kummissjoni Ewropea
   
      Talbiet
   
   
               —
            
            
               torganizza seduta għas-sottomissjonijiet orali;
            
         
               —
            
            
               tannulla d-digriet tal-Qorti Ġenerali (It-Tmien Awla) tas-16 ta’ Settembru 2015 fil-Kawża T-619/14;
            
         
               —
            
            
               tikkundanna lill-Kummissjoni Ewropea għall-ispejjeż.
            
         
      Aggravji u argumenti prinċipali
   
   L-appellanti tinvoka żewġ aggravji insostenn tal-appell tagħha:
   
               —
            
            
               żbalji proċedurali: il-Qorti Ġenerali bbażat ruħha parzjalment fuq punti ta’ fatt żbaljati u b’hekk waslet għal deċiżjoni żbaljata, li tippreġudika lill-appellanti. Il-Qorti Ġenerali qieset, b’mod żbaljat, li l-appellanti kienet produttriċi ta’ prodotti tal-ikel u li, barra minn hekk, kienet ikkonċernata biss minn indikazzjonijiet dwar is-saħħa li għadhom pendenti fis-sens tar-Regolament (KE) Nru 1924/2006 (1). Ma’ dan jiżdied il-fatt li l-Qorti Ġenerali parzjalment immotivat b’mod insuffiċjenti d-deċiżjoni tagħha. Il-Qorti Ġenerali ma eżaminatx fid-dettall il-kontenut tal-ittra tal-Kummissjoni li allegatament itemm in-nuqqas li tittieħed azzjoni u b’hekk waslet għal deċiżjoni żbaljata.
            
         
               —
            
            
               ksur tad-dritt tal-Unjoni: il-Qorti Ġenerali rrifjutat b’mod żbaljat li tirrikonoxxi l-kundizzjonijiet tal-Artikolu 265 TFUE, peress li n-nuqqas li tittieħed azzjoni mill-Kummissjoni ma kienx intemm. Barra minn hekk, il-Qorti Ġenerali evalwat b’mod żbaljat ir-Regolament (KE) Nru 1924/2006, b’mod partikolari l-Artikoli 17 u 28 tiegħu. L-indikazzjonijiet dwar is-saħħa awtorizzati u dawk li għandhom pendenti ma jistgħux jitqiesu bħala ekwivalenti. Il-konsegwenzi legali li jirriżultaw mid-dispożizzjonijiet tranżitorji ma humiex suffiċjentement prevedibbli.
            
         
      (1)  Regolament (KE) Nru 1924/2006 tal-Parlament Ewropew u tal-Kunsill, tal-20 ta’ Diċembru 2006, dwar indikazzjonijiet dwar in-nutrizzjoni u s-saħħa mogħtija fuq l-ikel (ĠU L 404, p. 9).